section_heading: Životopis
paragraph_text: Majka joj je bila Hrvatica židovske vjeroispovijesti,<ref>  dok joj je otac bio hrvatsko-slovenskoga podrijetla. Isprva je bila istaknuta glumica Hrvatskoga narodnog kazališta u Zagrebu, a 1980-ih postala je jedna od vodećih hrvatskih i jugoslavenskih filmskih glumica. Osobito se istaknula u filmovima Kiklop (1982.) Antuna Vrdoljaka, U raljama života (1984.) i Za sreću je potrebno troje (1986.) Rajka Grlića te filmu Lepota poroka (1986.) Živka Nikolića. Od početka 1990-ih živjela je u SAD-u gdje je postigla svjetsku slavu nastupima u TV-serijama Babylon 5 i Izgubljeni.